วัดปทุมวนารามราชวรวิหาร

วัดปทุมวนาราม ราชวรวิหาร เป็นพระอารามหลวงชั้นตรี ชนิดราชวรวิหารราชกิจจานุเบกษา, ประกาศกระทรวงธรรมการ แผนกกรมสังฆการี เรื่อง จัดระเบียบพระอารามหลวง , เล่ม ๓๒, ตอน ๐ ก, ๓ ตุลาคม พ.ศ. ๒๔๕๘, หน้า ๒๙๑ ตั้งอยู่ที่ ถนนพระรามที่ 1 แขวงปทุมวัน เขตปทุมวัน กรุงเทพมหานคร มีจุดเด่นคือเป็นวัดกลางเมือง ตั้งอยู่ระหว่างศูนย์การค้า 2 แห่ง คือสยามพารากอนและเซ็นทรัลเวิลด์ และเป็นจุดแบ่งระหว่างย่านการค้าใจกลางเมือง 2 แห่ง คือย่านสยาม และย่านราชประสงค์ วัดสถาปนาขึ้นในสมัยพระบาทสมเด็จพระจอมเกล้าเจ้าอยู่หัว เมื่อปี พ.ศ. 2400 และฉลองพระอารามในปี พ.ศ. 2410

วัดปทุมวนารามราชวรวิหาร มีชื่อเสียงจากป่ากลางเมือง หรือที่เรียกว่า "สวนป่าศาลาพระราชศรัทธา" ที่มีต้นไม้ใหญ่ปกคลุมอย่างหนาแน่น จนแทบไม่เห็นอาคารสูงโดยรอบ เสมือนอยู่ในป่า จึงเป็นสถานที่สำหรับการเจริญธรรมวิปัสสนา นั่งสมาธิ และฟังธรรมป่ากลางเมือง แหล่งสงบกลางกรุง วัดปทุมวนารามราชวรวิหาร , เว็บไซด์:www.aswinbkk.com .สืบค้นเมื่อ 22/05/2561 วัดแห่งนี้ยังได้รับรางวัลอนุรักษ์สถาปัตยกรรมดีเด่นจากสมาคมสถาปนิกสยามในพระบรมราชูปถัมภ์ ประจำปี พ.ศ. 2556 อีกด้วยวัดปทุมวนาราม, ASA Consevation Award .วันที่ 8 ก.ย. 2559

 ประวัติ 
พระบาทสมเด็จพระจอมเกล้าเจ้าอยู่หัว ทรงโปรดเกล้าฯ ให้สร้างวัดนี้ขึ้นเมื่อปี พ.ศ. 2400 เพื่ออุทิศถวายสมเด็จพระเทพศิรินทราบรมราชินี โดยโปรดให้สมเด็จเจ้าพระยาบรมมหาพิไชยญาติ (ทัต บุนนาค) เป็นแม่กอง และพระยาสามภพพ่าย (หนู หงสกุล) เป็นนายงานควบคุมการก่อสร้าง และได้นิมนต์พระสงฆ์คณะลาวจากวัดบวรนิเวศราชวรวิหารมาเป็นเจ้าอาวาส แล้วพระราชทานสมณศักดิ์เจ้าอธิการ (ก่ำ) เป็นพระครูปทุมธรรมธาดา, หน้า 18-21

การก่อสร้างแล้วเสร็จในปี พ.ศ. 2404 แต่ไม่สามารถจัดงานสมโภชได้เพราะสมเด็จพระเทพศิรินทราบรมราชินีนั้นเสด็จสวรรคต การสมโภชจึงเลื่อนไปเป็นวันที่ 21 ธันวาคม พ.ศ. 2410 เป็นระยะเวลา 5 คืน

ระหว่างการสลายการชุมนุมที่แยกราชประสงค์ พ.ศ. 2553 วัดปทุมวนารามถูกใช้เป็น "เขตอภัยทาน" เพื่อรับผู้ได้รับบาดเจ็บเข้ามาหลบภัย ในวันที่ 19 พฤษภาคม พ.ศ. 2553 มีผู้ถูกยิงเสียชีวิตภายในวัดปทุมวนาราม 6 ราย ซึ่งต่อมาในปี พ.ศ. 2556 ศาลอาญากรุงเทพใต้ระบุว่าตามประจักษ์พยานและผลชันสูตรการเสียชีวิต ทั้ง 6 รายถึงแก่ความตายเพราะถูกยิงด้วยกระสุนปืนความเร็วสูงจากทหารซึ่งประจำการอยู่บนรางรถไฟฟ้าบีทีเอส บริเวณระหว่างถนนพระรามที่ 1 และหน้าวัดปทุมฯไขปมคำสั่ง ศาล ชี้ 6ศพ'วัดปทุมฯ' ถูก'กระสุนปืน จนท.-ไม่มีชายชุดดำ'

 สิ่งก่อสร้าง 
พระวิหารเป็นที่ประดิษฐาน พระเสริม และ พระแสน ซึ่งเป็นพระพุทธรูปเก่าแก่แบบศิลปะล้านช้างเวียงจันทน์ ส่วนพระอุโบสถประดิษฐาน พระสายน์ เป็นพระพุทธรูปหล่อปางมารวิชัยจากเมืองมหาไชยกองแก้ว ประเทศลาว พระพุทธรูปทั้งสามต่างล้วนนำมาประดิษฐานในรัชสมัยพระบาทสมเด็จพระจอมเกล้าเจ้าอยู่หัวหลวงพ่อสายน์ "พระสามเมือง..เวียงจันทน์-หนองคาย-กรุงเทพฯ", เว็บไซด์:http://www.madchima.org/ .สืบค้นเมื่อ 22/05/2561

เจดีย์ประธานซึ่งเป็นเจดีย์ทรงระฆัง ตั้งอยู่ระหว่างพระวิหารและพระอุโบสถ

วัดปทุมวนาราม ราชวรวิหาร ยังเป็นตั้งของพระสถูป ที่เป็นที่ประดิษฐานพระบรมอัฐิ พระอัฐิ พระราชสรีรางคาร และชิ้นส่วนแห่งพระสรีระของพระเจ้าอยู่หัวและพระราชวงศ์ในราชสกุลมหิดลหลายพระองค์ เช่น สมเด็จพระศรีสวรินทิราบรมราชเทวี พระพันวัสสาอัยยิกาเจ้า สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และสมเด็จพระศรีนครินทราบรมราชชนนี

 ลำดับเจ้าอาวาส 
 ลำดับที่  รายนาม เริ่มวาระ สิ้นสุดวาระ 1  พระครูปทุมธรรมธาดา (ก่ำ)  พ.ศ. 2400  พ.ศ.2437 2  พระครูปทุมธรรมธาดา (สิงห์ อคฺคธมฺโม)  พ.ศ. 2437  ? 3  พระปัญญาพิศาลเถร (สิงห์)  พ.ศ. 2444  ? 4  พระวิสุทธิสารเถร (ผิว)  ?  ? 5  พระปัญญาพิศาลเถร (หนู ฐิตปญฺโญ)  ?  ? 6  พระธรรมปาโมกข์ (บุญมั่น มนฺตาสโย)  พ.ศ. 2488  พ.ศ.2522 7  พระราชวรคุณ (สายหยุด ปญฺญาสาโร)   พ.ศ. 2522  พ.ศ.2536 8  พระพรหมวชิรเวที (อมร ญาโณทโย)   พ.ศ. 2536  ปัจจุบัน

 ระเบียงภาพ 

 อ้างอิง 

แหล่งข้อมูลอื่น
 วัดปทุมวนาราม ราชวรวิหาร 
 การศึกษาสถาปัตยกรรมวัดปทุมวนาราม ราชวรวิหาร กรุงเทพมหานคร 
 วัดที่มีแผนผังแนว Retro แบบสมัยอยุธยาตอนต้น ซึ่งถูกขนานนามว่า 'วัดพารากอนวนาราม' - The Cloud

หมวดหมู่:สิ่งก่อสร้างตั้งแต่ พ.ศ. 2400
ปทุมวนาราม
ปทุมวนาราม
ปทุมวนาราม
หมวดหมู่:โบราณสถานในเขตปทุมวัน